CELEX: 62016CA0310
Language: sk
Date: 2019-01-17 00:00:00
Title: Vec C-310/16: Rozsudok Súdneho dvora (štvrtá komora) zo 17. januára 2019 (návrh na začatie prejudiciálneho konania, ktorý podal Spetsializiran nakazatelen sad – Bulharsko) – trestné konanie proti Petar Dzivev a i. (Návrh na začatie prejudiciálneho konania — Daň z pridanej hodnoty (DPH) — Ochrana finančných záujmov Európskej únie — Článok 325 ods. 1 ZFEÚ — Dohovor o ochrane finančných záujmov Európskych spoločenstiev — Trestné konanie týkajúce sa trestných činov v oblasti DPH — Zásada efektivity — Vykonávanie dôkazov — Odpočúvanie telefonických rozhovorov — Povolenie vydané súdnym orgánom, ktorý nemal na to právomoc — Zohľadnenie týchto odpočúvaní ako dôkazov — Vnútroštátna právna úprava — Zákaz)

11.3.2019   
            
            
               SK
            
            
               Úradný vestník Európskej únie
            
            
               C 93/2
            
         
      Rozsudok Súdneho dvora (štvrtá komora) zo 17. januára 2019 (návrh na začatie prejudiciálneho konania, ktorý podal Spetsializiran nakazatelen sad – Bulharsko) – trestné konanie proti Petar Dzivev a i.
      (Vec C-310/16) (1)
      
      ((Návrh na začatie prejudiciálneho konania - Daň z pridanej hodnoty (DPH) - Ochrana finančných záujmov Európskej únie - Článok 325 ods. 1 ZFEÚ - Dohovor o ochrane finančných záujmov Európskych spoločenstiev - Trestné konanie týkajúce sa trestných činov v oblasti DPH - Zásada efektivity - Vykonávanie dôkazov - Odpočúvanie telefonických rozhovorov - Povolenie vydané súdnym orgánom, ktorý nemal na to právomoc - Zohľadnenie týchto odpočúvaní ako dôkazov - Vnútroštátna právna úprava - Zákaz))
      (2019/C 93/02)
      Jazyk konania: bulharčina
      
         Vnútroštátny súd, ktorý podal návrh na začatie prejudiciálneho konania
      
      Spetsializiran nakazatelen sad
      
         Účastníci trestného konania pred vnútroštátnym súdom
      
      Petar Dzivev, Galina Angelova, Georgi Dimov, Milko Velkov
      
         Výrok rozsudku
      
      Článok 325 ods. 1 ZFEÚ, ako aj článok 1 ods. 1 písm. b) a článok 2 ods. 1 Dohovoru vypracovaného na základe článku K.3 Zmluvy o Európskej únii o ochrane finančných záujmov Európskych spoločenstiev, podpísaného v Luxemburgu 26. júla 1995, v spojení s Chartou základných práv Európskej únie, sa majú vykladať v tom zmysle, že vzhľadom na zásadu efektivity trestných konaní týkajúcich sa trestných činov v oblasti dane z pridanej hodnoty (DPH) nebránia tomu, aby vnútroštátny súd uplatnil vnútroštátne pravidlo stanovujúce, že v trestnom konaní nemožno použiť dôkazy, akými sú odpočuté telefonické rozhovory, vyžadujúce predchádzajúce súdne povolenie, ak bolo toto povolenie vydané súdnym orgánom, ktorý nemal právomoc, hoci iba tieto dôkazy umožňujú preukázať spáchanie predmetných trestných činov.
      
         (1)  Ú. v. EÚ C 310, 29.8.2016.